Kutsuge Cobra 11

"Kutsuge Cobra 11" (originaalpealkiri: "Alarm für Cobra 11 – Die Autobahnpolizei") on Saksamaa kriminaalsari, mis räägib maanteepolitseinike igapäevatööst. Sarja tegevustik toimus algul Berliinis, hiljem Kölnis ja Düsseldorfis ning nende linnade ümbruses. 

Algul tootis sarja Berliinis baseeruv Polyphon, märulistseene tootis Hürthis (Kölni külje all) paiknev Action Concept. 1998. aastaks oli Action Concept sarja tootmise täielikult üle võtnud, mispeale tegevus koliski Kölni piirkonda.

Sarja on näidatud paljudes riikides kogu maailmas. Eestis on seda näidanud TV3 ja TV6, esmakordselt TV3s 6. septembril 2000 kell 22:00.

Sari on Saksamaal eriti populaarne 14–29-aastaste seas. Sarja avaosa "Bomben bei Kilometer 92" kogus märtsis 1996 Saksamaal 10,07 miljonit vaatajat, ülejäänud 1. hooaja osade vaatajate arvuks hinnati 7 miljonit, mispeale tellis RTL Polyphonilt 22 uut osa, mida näidati RTL-is 1997.–1998. aastal. Selleks ajaks oli sarja ülesehitus muutunud stabiilseks: kaks politseiuurijat (kellest üks (Semir Gerkhan (Erdoğan Atalay) on sarjas mänginud algusest peale), ülemus, sekretär ja kaks patrullpolitseinikku. Kuna vaatajanumbrid püsisid head, tellis RTL 1998. aastal veel 16 osa, mida näidati aastatel 1998–1999, mida nüüd toodeti juba Kölnis.

Kevadeks 2008 olid vaatajate arv langenud alla 4 miljoni. Pärast Tom Becki sarjaga liitumist tõusid vaatajanumbrid jälle ligi 5 miljonini, kuid 2013. aastal hakkasid taas langema. Sügisel 2019 olid vaatajanumbrid Saksamaal langenud juba ligi 2 miljonini, mispeale 2020. aastal sarja ülesehitust muudeti.

Märtsis 2020 uute osade tootmine peatus koroonapandeemia tõttu ning jätkus mai viimasel nädalal. Samas olid aga levinud ka kuulujutud, et 48. hooaeg võis jääda sarja viimaseks – RTL oli tellinud 14 osa, mis toodeti oktoobrist 2019 septembrini 2020, nende pealt sooviti näha, kui populaarseks need osutuvad ja kas edasitootmine tasub ära, kuna ühe osa tootmine maksab 750 000 – 1 000 000 eurot. Seni viimane, 378. osa, jõudis RTLis eetrisse 12. augustil 2021.

Oktoobris 2021 teatas RTL, et tootmine jätkub, kuid formaat muutub ja edaspidi hakatakse tootma täispikki 90-minutisi telefilme. Esimesed kolm telefilmi jõudsid eetrisse RTL+ voogedastusplatvormil 20. oktoobril, 27. oktoobril ja 3. novembril 2022, RTL telekanalil 10., 17. ja 24. jaanuaril 2023.

Osatäitjad 
+Näitleja nimiSarjas aastatelTegelaskujuAmetErdoğan Atalay1996–Semir GerkhanCobra 11Pia Stutzenstein2020–Victoria (Vicky) ReisingerSemiri partnerDaniel Roesner2010–20111, 2016–2019Paul RennerSemiri partnerVinzenz Kiefer20091, 2014–2015Alex BrandtSemiri partnerTom Beck2008–2013, 2019Ben JägerSemiri partnerGedeon Burkhard2006–2007Chris RitterSemiri partnerChristian Oliver2002–2004Jan RichterSemiri partnerRené Steinke1999–2002, 2004–2006Tom KranichSemiri partnerMark Keller1997–1999, 2013Andre FuxSemiri partnerJohannes Brandrup1996, 2016Frank StolteCobra 11 (algne uurija)Rainer Strecker1996, 20191Ingo FischerCobra 11 (algne uurija)Almut Eggert1996–1997Katharina LamprechtÜlemusCharlotte Schwab1997–2008, 2016Anna EngelhardtÜlemusKatja Woywood2008–2019Kim KrügerÜlemusNina Weniger1996Regina ChristmannSekretär endineCarina Wiese1997–Andrea Schäfer/ GerkhanSekretär, hiljem Semiri abikaasaMartina Hill2005–2006Petra SchubertSekretär endineDaniela Wutte2006–2019Susanne KönigSekretärNiels Kurvin2002, 2003–Hartmut FreundKohtuekspertiisi ekspert/kriminaaltehnikDietmar Huhn1997–2011Horst "Hotte" HerzbergerPatrullpolitseinikGottfried Volmer1997–2015Dieter BonrathPatrullpolitseinikKatrin Heß2011–2017, 2018–2019Jennifer "Jenny" DornPatrullpolitseinikLion Wasczyk2016–2019Finn BartelsPatrullpolitseinikGizem Emre2011, 2014–Dana WegenerSemiri tütar, patrullpolitseinikGünter Schubert1996Thomas RiederPatrullpolitseinikClaudia Balko1996Anja HeckendornPatrullpolitseinikUwe Büschken1996Marcus BodmarPatrullpolitseinikMatthias Freihof1996Jochen SeyfertPatrullpolitseinikSven Riemann1997Manfred Maier-HoferPatrullpolitseinik
1 Näitleja mängis teises rollis:

 Rainer Strecker – Michael Kemper 348. osas (2019)
 Vinzenz Kiefer – Dennis Kortmann 197. osas (2009)
 Daniel Roesner – Andreas "Tacho" Tachinski 214. ja 226. osas (2010–2011)

Esimesed kaks uurijat: Frank Stolte ja Ingo Fischer 
Sarja kahes esimeses osas olid peategelasteks endine eriüksuslane Frank Stolte, kes oli kiirteepolitseisse degradeeritud allumattuse tõttu. Teda kehastas Johannes Brandrup. Tema partner oli Ingo Fischer, keda kehastas Rainer Strecker. Sarja teises osas sai Fischer surma, kui üritas kurjategijat kinni pidada ja viimane tulistas politseinikku pumppüssist rindu. Ingo Fischer suri mõne minuti pärast saabunud Franki käte vahel.

Stolte lahkus politseist pärast esimest hooaega (9. osa) ja tema lahkumise põhjust ei avaldatud enne tema tagasitulekut 20 aasta pärast 310. osas, kui ta andis end kiirteepolitseile üles kuriteo eest, mida ta tegelikult ei olnud sooritanud. Osas ütleb Semir Paulile, et kui tema ja Frank olid olnud partnerid ühe aasta, läks Frank üle BKA föderaalpolitseisse, kuna ta ei soovinud tegeleda kuritegude tagajärgedega. Hiljem läks Frank omakorda Delta Risk Groupi eraturvafirmasse, kus ta töötas mitmetes kriisialades – kõige äsjasem oli Bosnia ja Hertsegoviinas maamiinide kahjutukstegemine, kus Mostaris üks ta kolleeg aasta eest hukkus. Pärast sealt lahkumist oli Frank olnud 14 kuud töötu ja võlgades. Uurimise käigus selgus, et asjaga oli seotud tema endine tööandja. Frank langes kurjategijate kätte vangi, ning Semir ja Paul pidid ta päästma.

Rainer Strecker mängis sarjas uuesti 23 aasta pärast 348. osas, kus ta aga ei kehastanud Ingot, vaid rongijuht Michael Kemperit, kelle Semir ja Paul pidid kohtusse toimetama.

Semir Gerkhan
Semir Gerkhan on sarjas olnud alates 3. osast. Ta liitus kiirteepolitseiga pärast Ingo Fischeri surma ja temast sai Stolte paarimees. Ta võtab juhtumeid alati väga tõsiselt ja läheb nii kaugele kui vaja, et juhtum saaks lahendatud. Mõnes osas on ta võtnud puhkuse, et toibuda, kui ta paarimees juhtumi käigus hukkub või töölt lahkub.

Sarnaselt tema osatäitja Erdogan Atalayga on Semir türgi juurtega. Semir kasvas üles Kölnis Kalki linnaosas ning noorena oli tihti seadusega pahuksis – 13-aastaselt ärandas ta autosid ning saatis vangi ka ühe hea sõbra. Semiri isa Abdulkadir oli vaibaärimees, kes tahtis, et Semir kunagi tema äri üle võtaks. Kui aga Semir selle asemel politseikooli läks, siis Semiri suhe oma perega halvenes, viimati nägi Semir oma peret 1993. aastal, kui ta isa oma 50. sünnipäevapeol suri. Kõik pidasid tema surma Semiri süüks, kuna arvasid, et Semiri nägemine politseimundris tekitas Abdulkadiril infarkti. Tegelikult oli ta aga hoopis mürgitatud.

116. osas abiellus ta büroo sekretär Andrea Schäferiga, ning neil sündisid tütred Ayda ja Lily. 223. osas avastas Semir, et tal on ka tütar Dana rohkem kui 11 aasta tagusest armuafäärist Nazaniga. 18./34. hooajal, kui Semir oli liiga palju tööga hõivatud ja võttis liiga palju riske, tema suhe Andreaga halvenes, ning Andrea andis sisse lahutuse.

274. osas, kui Dana Brüsselis inimkaubitsejate poolt rööviti, läks Semir Brüsselisse teda päästma. Ka Dana ema ja kasuisa tulid Brüsselisse, kuid tapeti kaubitsejate poolt. Sestpeale jäi Dana Semiri hoole alla.

307. osas otsustas Dana tulla kiirteepolitseisse praktikale, mida Semir algselt heaks ei kiitnud.

Alates 271. osast on Semir uuesti suhtes Andreaga, 318. osas nad abiellusid uuesti.

Andre Fux
Sarja teisel hooajal (10. osa) sai Stolte mantlipärijaks Andre Fux. Tal on must vöö karates ja ta kasutas mitmes osas oma oskusi, kui pidi kurjategijaga lähivõitlusse astuma. Fux kadus sarjast pärast 47. osa, kui ta Mallorcal harpuunilasust haavata sai. Fux kukkus pärast haavatasaamist merre ja politseil jäi ta surnukeha leidmata.

2013. aastal ilmus Andre ootamatult välja 254. osas. Andre päästab Semiri ja ta tütre elu ja kui Semir ta jaoskonda viib, väidab ta, et üks kalur oli ta elu päästnud, kui meri ta randa uhtus. Seejärel väidab ta, et alustas uut elu Keskbüroo salaagendina. Juurdluse käigus avastab Semir, et Andre on tegelikult pooli vahetanud ja Keskbüroo asemel töötab ta kuritegeliku grupeeringu heaks. Osa lõpus Andre sureb ja seekord lõplikult.

Tom Kranich
Pärast Andre "surma" Mallorcal sai 48. osas Semiri uueks paarimeheks Tom Kranich. Kranich oli sarjas mitu hooaega ja 97. osas otsustas politseist lahkuda, kui ta rase naine hukkus autopommiplahvatuses, mis oli tegelikult mõeldud Tomi tapmiseks.

Pärast seda, kui Tomi asendaja Jan Richter politseist lahkus, otsis Semir 126. osas oma vana paarimehe üles. Nad olid pikka aega paarilised, kuni Tom 158. osas üritas üksinda üht naist kurjategijate käest päästa. Selle tulemusel lasid kurjategijad naise maha ja haavasid surmavalt Tomi. Tom Kranich suri mõni minut hiljem saabunud Semiri käte vahel.

 Jan Richter 
Pärast Tomi esimest lahkumist oli Semiril 12 partnerit (ka hilisem kohtuekspertiisi ekspert Hartmut Freund), kellest ükski talle ei sobinud. Jan Richter oli algselt äsja politseikooli lõpetanud ja töötas varguste osakonnas. Ta kohtus Semiriga 98. osas ühe juhtumi uurimisel, ning pärast juhtumi lahendamist tuli üle kiirteepolitseisse. Jan oli Semiri isamees, kui viimane 116. osas Andreaga abiellus.

Jan lahkus kiirteepolitseist pärast 125. osa, sest ta tüdruksõber Indira Abel, kes oli kuritegeliku grupi juhi Rico õde, sai teada, et Jan on tegelikult politseinik. Indira ja Rico panid Jani garaaži auto alla lõksu, kavatsedes garaaži koos Janiga õhku lasta. Semiril õnnestus Jan päästa ja nad jälitasid Indirat ja Ricot karjääri. Indira ja Rico ei soovinud vanglasse minna ja sõitsid selle asemel autoga kaljult alla vabasurma. See traumeeris Jani nii, et ta lahkus politseist.

Chris Ritter
Chris Ritter oli algselt politsei salaagent, aga ta liitus kiirteepolitseiga pärast Kranichi hukkumist 158. osas. Chris eelistas tegutseda omapead, mis põhjustas alguses probleeme suhetes Semiriga. Ritter hukkus 179. osas maffiabossi Sander Kalvuse käe läbi ja pärast Ritteri surma, jälitas Semir Kalvust mitu kuud.

Ben Jäger
Pärast Chrisi surma sai 180. osas Semiri paarimeheks Ben Jäger. Jäger oli noor, mässumeelne ja ambitsioonikas politseinik, kes käitus sageli Semiri vastandina. Jägerist sai Semiri paarimees, kui Semir oli Kalvuse kohtuprotsessi peamist tunnistajat Berliini toimetamas. Semir oli alguses Beni umbusaldav, aga hiljem said neist head sõbrad. Politseitöö kõrvalt on Ben muusik, tal on bänd "The Backseats".

260. osas lahkus Ben politseist, et USAs muusikuna läbi lüüa, olles äsja saanud plaadilepingu. Teine asjaolu, mis ajendas Beni politseist lahkuma oli olukord, kus ta oli Semiri elu päästmiseks sunnitud oma pruuti tulistama. Pruut sai raskelt haavata, aga jäi ellu. Pärast seda vandus Ben, et ta ei soovi enam iial sattuda olukorda, kus peab sellise otsuse langetama. Osa lõpus esinebki Ben koos oma bändiga Hollywoodis lauluga "This Time" (mille päriselus kirjutas ja laskis järgmisel aastal singlina välja tema kehastaja Tom Beck).

Beni lahkumise tõttu võttis Semir lühikeseks perioodiks end töölt vabaks, et toime tulla kahe raske löögiga: Ben lahkus politseist ja ta abikaasa Andrea andis sisse lahutuse.

Ben tuli ajutiselt tagasi 355. osas, et tähistada Semiri 50. sünnipäeva.

 Alex Brandt 
Pärast Ben Jägeri lahkumist politseist sai Semiri uueks partneriks Alex Brandt. Alex oli saanud just vanglast välja, kus ta oli istunud 2 aastat, sest ta lavastati nii professionaalselt süüdi. Ta oli ka enne vangi minekut politseinik olnud. Kui ta polnud väljas olnud isegi mitte 24 h arreteeriti ta jälle, kuid seekord ei juhtunud midagi halba. Samas osas vahistati ka Semir ning nad mõlemad pandi vangi sellepärast, et nad olid aidanud Alexi sõbral põgeneda, kes samuti oli tegelikult süüdi lavastatud.

291. osas kohtus Alex oma isa Frank Rickertiga. 30 aasta eest oli Frank, toona GSG-9 eriväelane, koos partneriga võtnud endale 5 miljonit Saksa marka narkokartelli raha ja terve selle aja end võimude eest varjanud. Kui Frank tapeti, lahkus Alex politseist. Pärast Semiriga hüvastijätmist sõitis ta oma Triumphi mootorrattaga ära Nordrhein-Westfalenist, kavatsedes minna Brasiiliasse oma ema otsima.

 Paul Renner 
292. osas sai Semiri paarimeheks Paul Renner. Semir ja Paul kohtusid esimest korda 7. aprillil 1996, kui Semir päästis toona noore Pauli, kes aitas tal kinni võtta kaks kurjategijat. 20 aastat hiljem kohtus Paul Semiriga uuesti, olles äsja üle toodud kiirteepolitseisse, ühe juhtumi käigus. Paulile meeldib tegeleda veespordiga. Pauli isa Klaus on automehaanik (endine kaevur) ja põeb Alzheimeri tõbe. Koos isaga taastas Paul Shelby Cobra sportauto.

Enne Pauli rolli mängis Daniel Roesner sarjas kahes osas – 214. ja 226. osas, kehastades noort politseinikku Andreas "Tacho" Tachinskit.

24./46. hooajal Klausi dementsus süvenes, mispeale hooaja lõpuosas (364. osas), soovides isaga veel nii palju aega veeta kui võimalik, lahkus Paul politseist ning läks koos isaga merele, kavatsedes seilata Uus-Meremaale. 2020. aastal hakkab Pauli asendama Semiri jaoks esimene püsiv naispartner, kelle rolli täidab Pia Stutzenstein. 

Teised politseinikud
Esimesel hooajal oli Cobra 11 meeskonna abilisteks neli patrullpolitseinikku – Thomas Rieder (1.–4. osa), Anja Heckendorn (1.–8. osa), Marcus Bodmar (1. ja 5.–9. osa) ja Jochen Seyfert (2.–9. osa).

10. osas said Cobra 11 abilisteks Horst "Hotte" Herzberger ja Manfred Maier-Hofer. Manfred lahkus pärast 15. osa, 16. osas sai Hotte uueks paarimeheks Dieter Bonrath, kellest sai ka tema parim sõber. 3./5. hooajal sai Bonrath endale Porsche patrullautoks.

223. osas otsustas Hotte pärast 43 aastat politseis pensionile minna, kuid tahtis enne veel viimase juhtumi lahendada. Kinnipidamisel aga tõukas ta Beni kurjategija automaadi toru eest ära, kuid sai ise pihta ja suri mõni minut hiljem Bonrathi, Semiri, Beni ja Kimi juuresolekul.

219. osas liitus kiirteepolitseiga Jennifer "Jenny" Dorn. Pärast Hotte surma sai ta Bonrathi uueks paariliseks. Algul ei saanud Bonrath ja Jenny hästi hakkama Jenny noorusuljuse tõttu ning Bonrath otsustas üksi patrulli minna, kuid hiljem nende läbisaamine paranes. Jenny on vahel ka Semiri asendanud.

276. osas tähistas Cobra 11 meeskond Bonrathi 40. tööaastat, kuid samas osas hiljem Bonrath hukkus, kui ta päästis Jenny elu. Pärast seda oli Jenny sunnitud ajutiselt minema teraapiale, kuid ta paranes ja tuli politseisse tagasi.

21./40. hooaja lõpus tekkis Jennyl suhe Pauliga, kuid enne, kui see sai tõsisemaks muutuda, läks Jenny 320. osas USAsse politsei profileerimiskoolitusele, ning tuli tagasi mõne kuu pärast 329. osas, kus ta teatas, et ta sai tööpakkumise New Yorgis, ning lahkus kiirteepolitseist. Jenny teeb tagasituleku aasta pärast 337. osas, kui FBI süüdistas teda ungari miljonipärija David Bartoki röövis osalemises, mispeale ta läks Budapesti, et oma süütust tõestada. Semir ja Paul tulid talle Budapesti appi. Hiljem, 342. osas tuli Jenny kiirteepolitseisse tagasi, ning lahkus uuesti 364. osas.

300. osas sai Jenny (ja hiljem Dana) partneriks Finn Bartels, ta lahkus sarjast 363. osas.

307. osas tuli Semiri tütar Dana kiirteepolitseisse praktikale, 338. osas lõpetas ta politseikooli ja alates 349. osast töötab kiirteepolitseis.

 Ülemused 
Esimeseks ülemuseks 1. ja 2. hooajal oli Katarina Lamprecht. Lamprecht lahkus pärast 15. osa.

16. osas sai Cobra 11 uueks ülemuseks Anna Engelhardt. Engelhardt oli Cobra 11 ülemuseks kuni 185. osani, kui ta avastas, et tema hea sõber oli narkokartelli topeltagent politseis, mispeale andis ta sisse lahkumisavalduse.

Engelhardt tuli tagasi 292. osas, kui ta isiklikult tuli Semiri õnnitlema Semiri 20. tööaasta puhul kiirteepolitseis. Selgus, et Engelhardt oli korraldanud Pauli ületoomise kiirteepolitseisse Semiri partneriks. Engelhardt tuli veelkord tagasi 299. osas, kui Semir ja Paul aitasid tal psühhiaatriahaiglast põgeneda ja vandenõu paljastada.

190. osas (13./25. hooaeg) sai Cobra 11 ülemuseks Kim Krüger. 362. osas tekkis tal Semiriga vaidlus ebaõnnestunud politseioperatsiooni üle, samas osas lahkus Kim kiirteepolitseist, olles saanud pakkumise saada Kölni politseiülemaks. 364. osas olid Kim ja Semir ära leppinud, samas osas sattus ta pantvangi. Kui ta üritas end päästa, tulistas teda kurjategija. Kim suri mõni minut hiljem Semiri ja Pauli juuresolekul, enne kui kiirabi saabus.

 Sekretärid 
Esimene sekretär oli 2. hooajal Regina Christmann. Pärast Lamprechti lahkumist 15. osas lahkus ka Regina.

16. osas sai sekretäriks Andrea Schäfer. Andreal tekkis varsti suhe Semiriga, kuid veidi hiljem läksid nad lahku. See kordus veel paar korda, kuni 6./12. hooajal otsustasid Andrea ja Semir suhtesse tõsisemalt pühenduda. 116. osas Andrea ja Semir abiellusid. 144. osas sündis nende esimene tütar Ayda, 204. osas sündis teine tütar Lily. Pärast Ayda sündi lahkus Andrea töölt, et laste eest hoolitseda. Hiljem läks Andrea aga tööle prokuratuuri. Andrea suhe Semiriga halvenes 18.–34. hooajal, kui Semir oli tööga liiga palju hõivatud ja võttis liiga palju riske, mispeale Andrea andis sisse lahutuse. Alates 271. osas olid Andrea ja Semir aga uuesti suhtes. 318. osas abiellusid nad uuesti. Alates 365. hooajast elab Andrea koos Ayda ja Lilyga Kopenhaagenis, nad on Semiriga kaugsuhtes.

Pärast Andrea lahkumist sai 144. osas uueks sekretäriks Petra Schubert, kui ta põgenes kiirteele kurjategijate eest, ning Tom ja Semir päästsid ta. 158. osas oli Petral tekkinud suhe Tomiga. Kui aga Tom samas osas tapeti, ei suutnud Petra enam mälestuste tõttu kiirteepolitseis jätkata ja lahkus töölt.

159. osas sai uueks sekretäriks Susanne König. 278. osas jäi Susanne rasedaks suhtest tuletõrjuja Tommy Gernhardtiga, kes aga osutus kurjategijaks ning osa lõpus vahistati. Laps sündis 292. osas ja sai nimeks Friedrich. 360. osas sai Tommy vanglast välja, ning juhuste kokkulangevuse tõttu kohtus Susannega uuesti. Osa lõpus lahkus Susanne kiirteepolitseist ning läks koos Tommy ja Friedrichiga Hawaiile. 

Osad
Sarja osi eristatakse 3 viisil – tootmis-, eetri- ja DVD-järjekord.

Eetrijärjekorras on osad järjestatud nende esimest korda RTL-s eetrissejõudmise järgi. Tavaliselt on aasta jooksul olnud kaks eetrihooaega, üldiselt kevadel ja sügisel. Kevadhooaeg kestab tavaliselt märtsist maini (mõnikord ka veebruaris ja juunis), sügishooaeg septembrist detsembrini.

Tootmisjärjekorras on osad järjestatud osade tootmisaja järgi. Tootmishooaeg hõlmab üldiselt 2 eetrihooaega (mõnikord 3), mõnikord võib üks eetrihooaeg ka hõlmata erinevatel tootmishooaegadel toodetud osa. Tootmishooaeg algab üldiselt sügishooajaga ja lõpeb kevadhooajaga.

DVD-järjekorras on osad järjestatud nii eetri- kui ka tootmisjärjekordadest erinevalt. Kaks osa – "Crash" (16. osa) ja "Die Anhalterin" (37. osa) – ei sisaldu vastavate DVD-hooaegade DVD-del, vaid juubeli-DVDl "Jubiläumsbox".

Eestis on TV6 osi näidanud peamiselt tootmisjärjekorras.

Kahel korral on Semiri partner vahetunud keset tootmishooaega – 34. hooajal (2013) oli Semiri partneriks Ben, kuid 35. hooajal (2014) Alex. 38. hooajal (2015) oli Semiri partneriks Alex, kuid 39. hooajal (2016) Paul.
EetrihooaegOsiOsadTootmishooaegToodetudOsiDVDEsimenena eetrisSemiri partnerMärkused191–91Sarja avaosa märts 1995; teised august–november 19959112. märts – 5. mai 1996FrankEsimeses 2 osas Semiri asemel Ingo
1. osa – kahetunnine, Ingo surm (2. osa)2610.–152August–oktoober 1996222.111. märts – 15. aprill 1997Andre3616–21Veebruar–aprill 19972.1*14. oktoober – 2. detsember 199741022–31Mai–september 19972.231. märts – 18. juuni 19985832–393Märts–juuni 1998163.1*1. oktoober – 19. november 1998Tegevus kolis Nordrhein-Westfalenisse6840–47September 1998 – veebruar 19993.218. märts – 6. mai 199946./47. osa – kaheosaline
Andre "surm" (47. osa)71148–584Märts–november 1999164 & 516. detsember 1999 – 23. märts 2000Tom48. osa – kahetunnine8559–63August 1999 – märts 20006 & 79. november – 14. detsember 20009664–695Aprill–oktoober 2000175. aprill – 31. mai 200164. osa – kahetunnine10670–75Märts 2000 – veebruar 200188. november – 20. detsember 200111575–80Aprill 2000 – märts 2001914. märts – 11. aprill 2002381–836Aprill–juuni 20011718. aprill – 2. mai 200212984–92Aprill 2001 – veebruar 2002105. september – 7. november 200284. osa – kahetunnine13593–97August 2001 – märts 20021113. märts – 10. aprill 2003Tomi lahkumine (97. osa)14998–1067Aprill 2002 – veebruar 2003131211. september – 30. oktoober 2003Jan98. osa – kahetunnine154107, 109, 111, 113Mai–detsember 20021318. märts – 29. aprill 20045108, 110, 112, 114–1158Märts–september 20031525. märts – 13. mai 20041610116–125Märts 2003 – veebruar 2004149. september – 18. november 2004116. osa – kahetunnine
Semir ja Andrea abielluvad (116. osa)178126–1339Märts–september 2004161510. veebruar – 31. märts 2005TomTomi tagasitulek (126. osa)185134–138Mai 2004 – veebruar 20051615. september – 20. oktoober 2005193140–142Aprill 2004 – veebruar 2005176.–20. aprill 20064139, 143–14510Märts–mai 20051630. märts – 18. mai 20062012146–157Aprill 2005 – veebruar 2006187. september – 16. november 2006218158–16511Veebruar–november 2006111922. märts – 10. mai 2007Chris158. osa – kahetunnine
Tomi surm (158. osa)223169, 171–172Veebruar–mai 2006, märts–aprill 200720 & 2111. oktoober – 1. november 20074166–168, 17012Veebruar–märts 2006, märts–mai 20071120. september – 25. oktoober 2007237173–179Aprill–november 200713. märts – 24. aprill 2008173. osa – kahetunnine
Chrisi surm (179. osa)249180–18813Jaanuar–juuli 200815224. september – 30. oktoober 2008Ben180. osa – kahetunnine256189–194August–oktoober 2008235. märts – 9. aprill 2009269195–20314Jaanuar–juuli 20091524 & 253. september – 29. oktoober 2009195. osa – kahetunnine276204–209August–november 200911. märts – 22. aprill 2010287210–21615Jaanuar–juuni 201013262. september – 14. oktoober 2010210. osa – kahetunnine296217–222Juuni–detsember 20102710. märts – 14. aprill 2011309223–23116November 2010 – juuli 2011162815. september – 10. november 2011223. osa – kahetunnine317232–238Juuni–detsember 2011298. märts – 19. aprill 2012325239–24317Jaanuar–juuni 201215306. september – 4. oktoober 2012239. osa – kahetunnine3310244–253Jaanuar–detsember 20123114. veebruar – 18. aprill 2013347254–26018Jaanuar–juuli 2013143225. oktoober – 12. detsember 2013254. osa – kahetunnine
Andre tagasitulek ja surm (254. osa), Beni lahkumine (260. osa)357261–267September 2013 – jaanuar 20143327. märts – 15. mai 2014Alex261. osa – kahetunnine367268–27419Veebruar–juuni 201415349. oktoober – 27. november 2014268. osa – kahetunnine378275–282August–detsember 20143512. märts – 30. aprill 2015276./277. osa – kaheosaline389283–29120Jaanuar–juuli 2015163610. september – 5. november 2015283. osa – kahetunnine
Alexi lahkumine (291. osa)397292–298August–detsember 2015377. aprill – 26. mai 2016Paul292. osa – kahetunnine4012299–31021Veebruar–august 201619381. september – 17. november 2016Franki tagasitulek (310. osa)417311–317September 2016 – veebruar 2017396. aprill – 18. mai 20174213318–33022Detsember 2016 – august 2017194014. september – 21. detsember 2017318. osa – kahetunnine
Semir ja Andrea abielluvad uuesti (318. osa)436331–336September–detsember 20174129. märts – 3. mai 20184411337–34723Detsember 2017 – juuni 2018184213. september – 6. detsember 2018457348–354Mai–november 20184321. märts – 6. juuni 20194610355–36424Jaanuar–juuli 2019104412. september – 14. november 2019363./364. osa – kaheosaline
Pauli lahkumine (364. osa)476365–37025Oktoober 2019 – veebruar 2020184520. august – 24. september 2020Vicky488371–378Märts 2020; juuni–september 20204629. juuli – 12. august 2021377./378. osa – kaheosaline
Märts–juuni 2020 oli filmimine COVID-19 pandeemia tõttu peatatud
* 1 osa sisaldub "Jubiläumsbox" DVD-l.

 Telefilmid (90 minutit) 
OsaEetrihooaegTootmishooaegPealkiriToodetudEsimesena RTL+Esimesena RTL eetrisSemiri partnerMärkused3794926UnversönlichNovember–detsember 202120. oktoober 202210. jaanuar 2023Vicky380MachtlosMärts–aprill 202227. oktoober 202217. jaanuar 2023381SchutzlosAprill–mai 20223. november 202224. jaanuar 2023

 Autod 
 Semir 

 BMW 328i E36 (B-PV 185, HVL-S 199) 3.–31. osa, (NE–DR 8231) 32.–41. osa
 BMW 328i/330i E46 (NE-DR 8231) 42.–144. osa
 BMW 330i E90 (NE-DR 8231) 144.–165. osa, (D-BM 3308) 166.–238. osa
 BMW 328i F30 (D-BM 3308) 239.–291. osa
 BMW 330i F30 (D-BM-3308) 292.– 364. osa
 BMW 330i ( K- BM- 3308) 365. osa

 Ingo 

 Ford Sierra (SL-K 689) 1.–2. osa

 Frank 

 Audi 100 C3 (TG-A 257, BRB-E 283, BRB-A 404) 1.–3. osa
 BMW 325tds E36 (BRB-E 283) 3.–9. osa

 Andre 

 BMW 328i E36 (B-DW 8271) 10.–15. osa
 Mercedes-Benz W202 C 200 (B-DW 8271) 16.–21., 24., 31. osa
 Mercedes-Benz W208 CLK 320 (B-DV 8271) 22.–30 osa, (NE-LK 3470) 32.–47. osa

 Tom 

 Mercedes-Benz W208 CLK 320 (NE-LK 3470) 48.–97. osa
 Mercedes-Benz W209 CLK 320 (NE-LK 3470) 126.–158. osa

 Jan 
 Mercedes-Benz W208 CLK 320 (NE-LK 3470) 98.–113. osa
 Mercedes-Benz W209 CLK 320 (NE-LK 3470) 100.–125. osa

 Chris 
 Mercedes-Benz W209 CLK 320 (NE-LK 3470) 159.–172. osa
 Mercedes-Benz W204 C 350 (D-BD 2408) 168., 173.–179. osa

 Ben 
 Mercedes-Benz W204 C 350 (D-BD 2408) 180.–209. osa
 Mercedes-Benz C207 E 500 (D-BD 2408) 210.–260. osa
 BMW i8 (M-LX 782E) 355. osa

 Alex 
 Mercedes-Benz C117 CLA 250 (D-CL 3508) 261.–291. osa

 Paul 
 Mercedes-Benz W205 C 300 (D-BD 3508) 292.–355. osa

Vicky

 Mercedes- Benz C - Class Coupe ( K- BC 3508) 365. osa

Osa sissejuhatus

 Sarja esimesel 158 osal oli järgmine sissejuhatav tekst: "Ihr Revier ist die Autobahn. Ihr Tempo ist mörderisch. Ihre Gegner: Autoschieber, Mörder und Erpresser. Einsatz rund um die Uhr für die Männer von Cobra 11. Unsere Sicherheit ist ihr Job." (Nende piirkond on kiirtee. Nende kiirus on kaelamurdev. Nende vastased on ärandajad, mõrvarid ja väljapressijad. Cobra 11 mehed töötavad ööpäevaringselt. Meie turvalisus on nende töö.)

 Osadel 159–243 oli järgmine sissejuhatav tekst: "Ihr Revier ist die Autobahn. Ihr Einsatz heißt: volles Tempo. Ihre Gegner von heute: extrem schnell und gefährlich. Verbrechen ohne Limit – Jeder Einsatz volles Risiko für die Männer von Cobra 11." (Nende piirkond on kiirtee. Nende töö kulgeb täiskiirusel. Nende vastased on eriti kiired ja ohtlikud. Ilma piirideta kuritegevus – iga missioon tähendab Cobra 11 meestele maksimaalset riski.)

 Osadel 244–261, 268 ja 283 oli sissejuhatav tekst järgmine: "Ihr Revier ist die Autobahn. Ihre Gegner: extrem schnell und gefährlich. Verbrechen ohne Limit. Jeder Einsatz – volles Risiko für die Männer von Cobra 11." (Nende piirkond on kiirtee. Nende vaenlased on eriti kiired ja ohtlikud. Kuritegevus ilma piirideta – iga töö tähendab Cobra 11 meestele maksimaalset riski.)

 2014.–2019. aasta osadel oli sissejuhatav tekst järgmine: "Ihr Revier ist die Autobahn. Ihre Gegner: extrem schnell und gefährlich. Verbrechen ohne Limit – volles Risiko für die Männer von Cobra 11." (Nende piirkond on kiirtee. Nende vaenlased on eriti kiired ja ohtlikud. Kuritegevus ilma piirideta – see tähendab Cobra 11 meestele maksimaalset ohtu.)

2020. aastast selliseid sissejuhatavaid tekste filmi alguses enam pole.

Kaskadööritrikid
Seriaali üheks tunnuseks on väga hästi sooritatud kaskadööritrikid, mida näidatakse igas osas mitme auto hävimise stseenides. Pea igal osal on äratuntav struktuur, vähemalt ühe ulja jälituse ja osa alguses toimuva peamise sündmusega (näiteks suur avarii kiirteel). Kaskadööritrikid on tihti nii vaatemängulised, et sobiksid omaette mängufilmi, kus autod läbi õhu lennates lausa võimatutesse kõrgustesse tõusevad. See on saanud palju kriitikat, näiteks on väike kokkupõrge, aga tuleb suur plahvatus ja auto lendab taeva poole, lisaks väljuvad inimesed vigastamatult purustatud autost, mis on saanud katastroofilisi purustusi.

Võttepaigad 
Aastatel 1996–1998, kui sarja tootsid Action Concept ja Polyphon Film- und Fernsehgesellschaft mbH korraga, toimusid võtted Berliinis ja linna lähistel Brandenburgi liidumaal, peamiselt Dreilindenis kunagise Checkpoint Bravo lähedal kiirtee A115 (Berliinis tuntud kui AVUS) tühjal lõigul, millel paiknes vana, 1969. aastal suletud piiripunkt. Filmiti ka Berliini loodeosas kiirteel A111, mahajäetud peatuspaiga Stolper Heide juures.

Kui aga 1998. aastal hakkas sarja tootma ainult Action Concept, koliti üle firma peakorterisse Kölnist lõunas asuvasse Hürthi. Praegu toimuvadki võtted enamasti Kölni ja Düsseldorfi ümbruses.

Võttepaigad kajastuvad sarjas autode numbrimärkidelt: Saksamaa seaduste kohaselt näitavad autode numbrimärkide esimesed 1–3 tähte, kus on auto registreeritud. Berliini lähedal filmitud jagudes on näha, et autode numbrimärgid algavad tavaliselt tähtede/täheühenditega B (Berliin), BRB (Brandenburg), P (Potsdam) ja HVL (Landkreis Havelland); samas Kölni-Düsseldorfi ümbruses toodetud jagudes algavad autode numbrimärgid tavaliselt K (Köln), D (Düsseldorf) või NE-ga (Rhein-Kreis Neuss, Kölni ja Düsseldorfi vahel).

Relvad
Semir Gerkhan ja Tom Kranich kasutasid püstolit Walther P 88 C. Esimesel hooajal kasutas Gerkhan püstolit S.I.G. P 225. Gerkhan on kasutanud ka püstolit Smith & Wesson Model 19.

Ben Jäger kasutas püstolit S. I. G. P 225, mida ka Chris Ritter kasutas. Kasutati ka püstolit Walther P 99, Grand Power P1 püstolit, Walther PPQ. Kasutatud on ka püstolkuulipildujat CZ 805 BREN. 

Kasutatud on püstolit Glock 17. Kasutati püstolit Heckler & Koch P 7 M13, Heckler& Koch USP Compact. Kasutati ka püstolit SigSauer P-228. 

Kasutati püstolit Smith & Wesson 5906.

Kurjategijad on kogu seriaalis kasutanud püstolit Beretta 92 FS Inox. Kasutatud on ka püstolit KSC Beretta M93R, püstolit TS 2011C, Walther P 38, Zastava CZ 99. Kurjategijad on kasutanud ka püstolit Taurus PT 92 AFS. Kasutatud on püstolit Blow 38.

Kurjategijad on kasutanud ka kaheraudset püssi Remington SPR 210, Mossberg 500 Cruiser, Winchester Model 1200.

Filmis on oldud ka MP5K püstolkuulipildujaga, Micro Uzi ja Sa vz. 61 Skorpion püstolkuulipildujaga. Lisaks on filmis olnud kasutusel ka püstolkuulipilduja Heckler& Koch MP5A3. 

Püstolkuulipilduja IMI Uzi. Lahingvintpüss Heckler& Koch G 3 A 3.

Snaipripüssid 
1. Steyr AUG A1

2. Heckler& Koch SL 8

3. Mauser 86 SR

4. Mauser SR- 93

Granaadiheitja AGS-17 Plamja

Püstolkuulipilduja EMP W, ümbertehtud Calico M 950 poolautomaatsest püstolist.

RPG- 18 ( NSV lühimaa ühekordselt kasutatav kerge tankitõrjeraketiheitja)

M 67 käsigranaat

76 mm kaliibriga vene armeekahur M 1942 (ZiS- 3.)

РДГ- 5     ( 1954. a disainitud NSV jalaväetõrje killustikgranaat)

Vicky Reisinger kasutas Glock 17 püstolit.

Viited

 Välislingid 
 Action Concepti koduleht – Kutsuge Cobra 11 produktsioonifirma


Kategooria:Saksamaa telesarjad
Kategooria:Kriminaalsarjad